Diari Oficial de la Generalitat Valenciana


Sumari del DOGV 4742, del 29-04-2004 (2004/4011)

ORDE de 13 d'abril de 2004, de la Conselleria de Sanitat, per la qual es convoquen 5 beques per a la realització de pràctiques professionals en els laboratoris de Salut Pública de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4742

Data del DOGV
:   29-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4011


Data del document
:   13-04-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * biologia
    * assignació per estudis
    * suport econòmic
    * ajuda pública
    * farmacèutic
    * metge
    * química
    * veterinari

ORDE de 13 d'abril de 2004, de la Conselleria de Sanitat, per la qual es convoquen 5 beques per a la realització de pràctiques professionals en els laboratoris de Salut Pública de la Conselleria de Sanitat. [2004/X4011]
  
La Conselleria de Sanitat convoca la concessió de 5 beques destinades a farmacèutics, químics, biòlegs, veterinaris, metges i titulacions equivalents per a la realització de pràctiques professionals, i a fi de facilitar la formació complementària, l'adquisició de noves aptituds i l'especialització i el perfeccionament curricular, en l'àmbit del control analític en seguretat alimentària
  
L'anterior actuació es troba recollida en els objectius i activitats del programa 413.10 Salut, i n'hi ha prou consignació pressupostària en la Llei de Pressuposts de la Generalitat Valenciana per a l'exercici de 2004.
  
En virtut de les facultats que em conferix el Decret 116/2003, de 14 de juny, del Govern Valencià, pel qual s'aprova el Reglament Orgànic i Funcional de la Conselleria de Sanitat, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià pel qual es regula la concessió de beques,
  
ORDENE
  
Article 1
  
Convocar concurs públic per a la concessió de 5 beques per a la realització de pràctiques professionals en els laboratoris de salut pública de la Conselleria de Sanitat i aprovar les bases que regulen esta convocatòria i que apareixen en l'annex I i el model d'instància en l'annex II.
  
Article 2
  
Les ajudes tindran un import màxim global de 53.950 euros, que s'imputaran a càrrec de l'aplicació pressupostària 17.67.145298.917.61.9, línia de subvenció T 5809000 del pressupost de la Generalitat Valenciana per a l'any 2004.
  
Article 3
  
Correspondrà al director general de Salut Pública de la Conselleria de Sanitat la resolució de la convocatòria, en el termini de dos mesos, així com la facultat d'adoptar les resolucions necessàries per al seu desplegament i execució, complint el que disposa l'article 5.h) del Decret 108/1992, de 6 de juliol, del Govern Valencià, pel qual es regula la concessió de beques.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Contra la present orde es pot interposar recurs potestatiu de reposició davant el conseller de Sanitat, en el termini d'un mes des de la publicació, segons els articles 116 i 117 de la llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 13 d'abril de 2004
  
El conseller de Sanitat,
  
VICENTE RAMBLA MOMPLET
  
ANNEX I
  
Bases de la convocatòria per a la concessió de 5 beques per a la realització de pràctiques professionals en els laboratoris de Salut Pública de la Conselleria de Sanitat.
  
Primera. Objecte
  
Les beques tenen per objecte facilitar la formació complementària, l'adquisició de noves aptituds i l'especialització i el perfeccionament curricular, en l'àmbit del control analític en seguretat alimentària
  
Segona. Nombre de beques, classes i titulació exigida
  
Els aspirants han d'estar en possessió de la titulació de llicenciat en Farmàcia, Química, Biologia, Medicina, Veterinària o titulació equivalent.
  
Total de beques convocades, 5:
  
- Laboratori de Salut Pública de València: 3 (àrea de química)
  
- Laboratori de Salut Pública d'Alacant: 1 (àrea de química)
  
- Laboratori de Salut Pública de Castelló: 1 (àrea de microbiologia)
  
Els aspirants poden optar únicament a les beques d'un dels laboratoris, cosa que s'ha d'assenyalar expressament en la sol·licitud.
  
Tercera. Dotació, duració i pagament de les beques
  
Les beques estan dotades cada una amb 10.790 euros. D'ací es descomptarà la retenció corresponent a l'impost sobre la renda de les persones físiques.
  
L'import de la beca s'abonarà mensualment, amb el certificat previ del cap del laboratori on el becari faça la pràctica.
  
El període de duració de les beques començarà el dia indicat en la resolució de la present convocatòria, la qual serà publicada en el Diari Oficial de la Generalitat Valenciana, i finalitzarà el 31 de desembre del 2004. No obstant això, eixe període podrà prorrogar-se fins a un màxim de 12 mesos, sempre que hi haja consignació pressupostària adequada i suficient en el pressupost de la Generalitat Valenciana.
  
Quarta. Formalització i termini de presentació de sol·licituds
  
Les persones aspirants a la beca presentaran en el termini de 15 dies hàbils a comptar des de l'endemà de la publicació de la present orde en el Diari Oficial de la Generalitat Valenciana, una sol·licitud segons model que es detalla en l'annex II. Els candidats han de presentar la sol·licitud en el registre general de la Conselleria (carrer del misser Mascó, 31, de València) o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant a la fotocòpia compulsada del document nacional d'identitat (DNI), la següent documentació que acredite els mèrits al·legats:
  
- Currículum, en el qual es faran constar les dades personals, acadèmiques i professionals i una fotografia de mida carnet de l'aspirant.
  
- Fotocòpia compulsada del títol o expedient acadèmic o del depòsit de les taxes per a l'expedició del títol, si és procedent i certificat oficial de qualificacions o fotocòpia compulsada amb expressió de la nota mitjana, d'acord amb el RD 1.497/87, de 27 de novembre.
  
- Certificats o acreditacions de les circumstàncies que proven la preparació de la persona candidata.
  
- Memòria, d'una extensió màxima de 20 folis sobre el tema que més endavant es detalla.
  
- Declaració responsable de no tindre cap relació laboral fixa i d'estar al corrent de les seues obligacions fiscals.
  
- Declaració responsable de complir amb les bases de la convocatòria i la resta de normes que resulten d'aplicació.
  
- Certificat mèdic que acredite que no patix malaltia o defecte físic que impedisca la prestació de treballs i estudis que comporta l'acceptació de la beca.
  
- Documentació adequada que acredite que el candidat té cobertura sanitària.
  
Tots els mèrits que s'al·leguen han de ser acreditats documentalment, mitjançant original o fotocòpia compulsada, en el moment de presentació de les sol·licituds.
  
Serà causa d'exclusió la no aportació de la documentació, els certificats i les declaracions assenyalades. Si les instàncies presentades no reuniren tots i cada un dels requisits exigits en la present convocatòria, es requerirà la persona interessada perquè, en un termini de deu dies esmene la falta o acompanye els documents preceptius, amb indicació que, si així no ho fera, se'l tindrà per desistit de la seua petició.
  
Cinquena. Selecció
  
Per a l'examen de sol·licituds de la beca, es constituirà una comissió avaluadora, que elaborarà les oportunes propostes d'adjudicació de les beques, en el termini d'un mes des de la finalització del termini de presentació de les sol·licituds.
  
La comissió estarà presidida pel director general de Salut Pública o per la persona que hi delegue.
  
En formen part com a vocals: el cap del Servici de Seguretat Alimentària, el cap de Secció de Laboratoris de Salut Pública i dos tècnics de laboratori.
  
Com a secretari d'actes participarà un tècnic d'administració general del Servici d'Higiene dels Aliments.
  
La Conselleria de Sanitat es reserva la facultat de deixar deserta totalment o parcialment l'adjudicació de la beca convocada i d'interpretar el contingut d'estes bases.
  
La selecció dels becaris es farà segons la puntuació obtinguda per l'aplicació del barem següent:
  
- Expedient acadèmic. Es valorarà amb relació a la qualificació mitjana, segons que estipula l'annex I del RD 1.497/87, de 27 de novembre fins a 2 punts.
  
- Altres mèrits acadèmics: altres titulacions, tesi, publicacions, màsters, cursos, assistències a jornades: fins a 2 punts.
  
- Coneixements de Valencià: fins a 1 punt.
  
- Coneixements d'altres idiomes, tenint especial consideració els oficials de la Unió Europea: fins a 1 punt.
  
- Memòria: fins a 4 punts, en la qual, en un màxim de 20 folis, es desenvoluparà un tema sobre els aspectes següents:
  
- Beques en l'àrea de química: metodologies analítiques per a l'anàlisi de contaminants i residus en aigües i aliments.
  
- Beques en l'àrea de microbiologia: metodologies analítiques per a la determinació de microorganismes patògens en aigües i aliments.
  
Sisena. Procediment de selecció
  
El procés de selecció té les fases següents:
  
La comissió avaluarà els mèrits de cada sol·licitant deduïts dels documents aportats.
  
Obtinguda la puntuació global de tots els aspirants, s'exposarà la llista en el tauler de la Conselleria durant 10 dies per a la fase d'al·legacions.
  
Finalitzat el procés de selecció, la comissió avaluadora elaborarà una proposta de concessió de beques que contindrà la relació de beneficiaris i una borsa de reserva, per orde de puntuació, per si es produïa alguna renúncia o abandó.
  
Setena. Concessió
  
El director general de Salut Pública de la Conselleria de Sanitat dictarà una resolució, a la vista de la proposta de la comissió avaluadora, en la qual s'adjudiquen les beques i es constituïsca la borsa de reserva a què es referix la base setena en el termini màxim de 60 dies comptats a partir de l'endemà de la finalització de presentació de sol·licituds.
  
La Conselleria de Sanitat se reserva la facultat de deixar deserta totalment o parcialment l'adjudicació de les beques convocades i d'interpretar el contingut d'estes bases.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Huitena. Drets, obligacions, tutoria i incidències dels becaris.
  
L'acceptació de la beca suposa l'adquisició dels compromisos següents:
  
1. Complir les bases de la convocatòria i la resta de normes que resulten d'aplicació, com a conseqüència d'esta.
  
2. Començar amb l'aprofitament de la beca el dia que s'assenyale.
  
3. Exercir l'activitat, objecte d'esta convocatòria, sota la supervisió del cap del laboratori en el qual estiga aprofitant la beca.
  
4. Realitzar les comeses inherents a l'objecte de la beca, d'acord amb la distribució que organitze l'òrgan que exercix la tutela, com un horari màxim de 35 hores setmanals.
  
5. No simultanejar l'aprofitament de la beca amb cap altra d'igual o semblant activitat.
  
6. Presentar un informe dins dels 15 dies posteriors al terme de cada semestre natural, que contindrà la menció de les activitats i estudis realitzats en el període.
  
L'incompliment pel becari o becària de les seues obligacions podrà donar lloc a la privació de la beca pel temps que li quedara, sense perjuí de les altres responsabilitats que resultaren exigibles.
  
Els beneficiaris d'esta subvenció no podran percebre simultàniament cap tipus de retribució econòmica, bé en concepte de treball per compte alié, bé per gaudi de qualsevol altra beca. La infracció d'esta regla deixarà sense efecte la beca.
  
La condició de becaris no genera cap relació laboral ni administrativa amb la Generalitat Valenciana.
  
Davant les incidències, renúncies, abandons o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
El director general de Salut Pública resoldrà les incidències que es produïsquen durant el període d'aprofitament de les beques a proposta del cap o la cap de la unitat administrativa corresponent, i podrà deixar-les sense efecte, amb l'audiència prèvia de la persona interessada, en els casos següents:
  
a) Incompliment, sense causa que ho justifique, de les condicions establides en la present convocatòria.
  
b) No realitzar l'activitat que motivà la concessió.
  
c) Deixar de reunir els requisits exigits en la present convocatòria.
  
ANNEX II
  
Sol·licitud de beques per al perfeccionament formatiu
  
A. Dades de la persona sol·licitant
  
- Nom i cognoms.
  
- DNI.
  
- Adreça: carrer, número, municipi, codi postal, telèfon, fax, correu electrònic.
  
B. Documentació aportada
  
- Fotocòpia compulsada del DNI.
  
- Currículum, en el qual es faran constar les dades personals, acadèmiques, professionals i una fotografia de mida carnet.
  
- Fotocòpia compulsada del títol o expedient acadèmic o del depòsit de les taxes per a l'expedició del títol, si és procedent i certificat oficial de qualificacions o fotocòpia compulsada amb expressió de la nota mitjana, d'acord amb el RD 1497/1987, de 27 de novembre.
  
- Certificats o acreditacions de les circumstàncies que aproven la preparació tècnica de la persona candidata.
  
- Memòria sobre el tema proposat per a cada classe de beca.
  
.Declaració responsable de no tindre cap relació laboral i d'estar al corrent en les seues obligacions fiscals.
  
- Declaració responsable de complir amb les bases de la convocatòria i la resta de normes que resulten d'aplicació.
  
- Certificat mèdic que acredite que no patix malaltia o defecte físic que impedisca la prestació de treballs i estudis que comporta l'acceptació de la beca.
  
- Documentació adequada que acredite que el candidat té cobertura sanitària.
  
C. Laboratori (assenyaleu-ne només un) a què s'opta.
  
- Laboratori de Salut Pública de València
  
 (àrea de química) \_\_
  
- Laboratori de Salut Pública d'Alacant
  
 (àrea de química) \_\_
  
- Laboratori de Salut Pública de Castelló